Държавен вестник, бр. 97, 2012 г., стр. 67

БРОЙ  97	
Д Ъ Р Ж А В Е Н  В Е С Т Н И К 	
СТР.  67  
оборудване за изследване на води за нуждите на 
лабораторните дирекции „Лабораторни изслед­
вания“. Въпреки това проблемът не е преодолян 
напълно. В същото време персоналът не е увеличен.
Квалификацията на служителите (според споде­
лените при проучването самооценки) е на необхо­
димото равнище и съответства на изпълняваните 
функции. Кадрите са основно с висше медицинско 
образование и с бакалавърско медицинско образова­
ние от медицински колежи. В инспекциите работят 
и специалисти с висше немедицинско образование 
(еколози, химици, В и К инженери и др.). Те се 
занимават основно с превантивен контрол – проек­
тиране на обекти, устройствени планове и др., но 
помагат на здравните инспектори при контрола на 
водоснабдителните обекти. Съотношението между 
висшисти и специализиран персонал с бакала­
върско образование е относително балансирано. 
Персоналът има сериозни знания и умения, тъй като 
всички (както лекари, така и здравни инспектори с 
образователна степен бакалавър) имат придобита 
специалност по комунална хигиена, която задъл­
жително включва и модул „Хигиена на водите“ – с 
познания за принципите при пробонабиране от 
различни среди, възможностите на съвременните 
физични, химични и микробиологични методи за 
анализ на факторите на жизнената среда и оцен­
ка на валидността и представянето на получени 
резултати, основните етапи за оценка на здравния 
риск, респ. преценка на качеството и пълнотата на 
наличната информация за реализация на всеки от 
тях, начините за комуникация с населението и т.н. 
Във всяка инспекция има и персонално опре­
делен ресорен специалист в областта на питейните 
води. Според интервюираните „там, където поради 
недостиг на кадри изпитват затруднения, свързани 
с ресорен специалист със съответно допълнително 
образование, компенсират липсата с кадри от бака­
лавърския състав, в който има много специалисти 
с дългогодишен опит“.
В по-голямата част от здравните инспекции 
има назначени специалисти за взимане на проби. 
Там, където няма, това се извършва от здравни 
инспектори, които са специално обучени за това. 
Данните и наблюденията за другите структурни 
характеристики на персонала показват, че делът на 
жените е много висок (средно 91 % в посетените 
инспекции). Този дял следва общата тенденция 
към нарастване на дела на жените в държавната 
администрация, като в тази структура обаче той 
е много висок. Всички интервюирани посочиха 
ниското заплащане на служителите като фактор 
за намаляване на броя на мъжете специалисти с 
висше медицинско образование. 
Делът на по-младите специалисти под 40 
години е незадоволителен (средно 22 % в посете­
ните инспекции), като делът на служителите над 
40-годишна възраст расте.
Потребностите от допълнителен персонал се 
свързват не толкова с количествени, а с квали­
фикационни характеристики – привличане на 
лекари и на специалисти химици и микробиолози 
за работа със специализирана апаратура, както 
и на юристи във връзка с делата по издадени 
наказателни постановления.
Професионално развитие на персонала
По отношение на развитието на персонала 
може да се обобщи, че се изпълняват всички 
нормативни изисквания във връзка с управлени­
ето на човешките ресурси. Приети са правила за 
организация на работната заплата и допълнител­
ното материално стимулиране, както и правилник 
за вътрешния трудов ред. Всеки служител има 
длъжностна характеристика, с която е детайлно 
запознат. В съответствие с Наредбата за условията 
и реда за атестиране на служителите в държавната 
администрация (приета с Постановление № 105 
от 2002 г.) се провежда редовно атестиране. Като 
краен резултат се подписват годишни лични 
оценки за индивидуалното изпълнение от всички 
оценени служители. 
Дейностите по повишаване на квалификацията 
и обучението на служителите се организират и 
координират от главния секретар на съответната 
инспекция в зависимост от потребностите, иден­
тифицирани в атестационния процес. 
Текущото повишаване на квалификацията на 
персонала се извършва основно по две направ­
ления.
На първо място, Министерството на здраве­
опазването ежегодно организира обучителни кур­
сове и семинари за питейни води. Организират се 
и други форми за усъвършенстване на уменията, 
като работни групи, срещи, конференции, наци­
онални съвещания, на които се обсъждат теми 
по прилагане на законодателството за питейните 
води и водите за къпане и се разискват актуални 
аспекти по темите, свързвани с водите. Немалка 
роля за повишаване на текущата квалификация 
има работата по международни проекти. Така 
например, Министерството приключва изгражда­
нето на информационната система за питейните 
води по проект по програма МАТРА на холанд­
ското правителство „Укрепване на капацитета на 
Министерство на здравеопазването за докладване 
на резултатите от провеждания мониторинг на 
качеството на питейната вода пред Европейската 
комисия“. Главната цел на проекта е да се подпо­
могнат компетентните органи – Министерство на 
здравеопазването (МЗ) и неговите териториални 
органи, както и водоснабдителните дружества, при 
прилагането на Директива 98/83/ЕО за качест­
вото на водата, предназначена за консумация от 
човека, по отношение качеството на изготвените 
мониторингови програми, събирането, анализира­
нето и представянето на данните от провеждания 
мониторинг във вида, под който тези данни трябва 
да се докладват на Европейската комисия (ЕК). 
Проведени са национални семинари с участие на 
представители от всички регионални инспекции и 
големите водоснабдителни дружества в страната, 
както и специализирано регионално обучение за 
три пилотни РИОКОЗ и В и К. Към момента на 
настоящото проучване се провежда централизирано 
обучение в МЗ за работа със софтуерната система.
Друг проект, по който са обучавани експертите 
от МЗ и от регионалните структури, е „Подпомагане 
на аналитичния капацитет на компетентните 
органи в България, отговорни за изпълнение 
на Директива 98/83/ЕО относно качеството на